Svarīgs juridisks paziņojums

|

52007BP0136(01)

1. Eiropas Parlamenta 2007. gada 24. aprīļa lēmums par Eiropas Rekonstrukcijas aģentūras 2005. finanšu gada budžeta izpildes apstiprināšanu (C6-0388/2006 - 2006/2155(DEC))

Oficiālais Vēstnesis 074 E , 20/03/2008 Lpp. 0342 - 0343

		1.Eiropas Parlamenta 2007. gada 24. aprīļa lēmums par Eiropas Rekonstrukcijas aģentūras 2005. finanšu gada budžeta izpildes apstiprināšanu (C6-0388/2006 — 2006/2155(DEC))Eiropas Parlaments,- ņemot vērā Eiropas Rekonstrukcijas aģentūras 2005. finanšu gada galīgos pārskatus [1],- ņemot vērā Revīzijas palātas Ziņojumu par Eiropas Rekonstrukcijas aģentūras 2005. finanšu gada pārskatiem ar Aģentūras atbildēm [2],- ņemot vērā Padomes 2007. gada 27. februāra ieteikumu (5711/2007 — C6-0080/2007),- ņemot vērā EK līgumu un it īpaši tā 276. pantu,- ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam, [3] un it īpaši tās 185. pantu,- ņemot vērā Padomes 2000. gada 5. decembra Regulu (EK) Nr. 2667/2000 par Eiropas Rekonstrukcijas aģentūru [4] un it īpaši tās 8. pantu,- ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam [5], un it īpaši tās 94. pantu,- ņemot vērā Reglamenta 71. pantu un V pielikumu,- ņemot vērā Budžeta kontroles komitejas ziņojumu (A6-0116/2007),1. sniedz Eiropas Rekonstrukcijas aģentūras direktoram apstiprinājumu par aģentūras 2005. finanšu gada budžeta izpildi;2. izklāsta savus konstatējumus turpmāk tekstā iekļautajā rezolūcijā;3. uzdod priekšsēdētājam nosūtīt šo lēmumu un rezolūciju, kas ir tā neatņemama daļa, Eiropas Rekonstrukcijas aģentūras direktoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).[1] OV C 266, 31.10.2006., 7. lpp.[2] OV C 312, 19.12.2006., 18. lpp.[3] OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).[4] OV L 306, 7.12.2000., 7. lpp. Regulā jaunākie grozījumi izdarīti ar Regulu (EK) Nr. 1756/2006 (OV L 332, 30.11.2006., 18. lpp.).[5] OV L 357, 31.12.2002., 72. lpp.--------------------------------------------------


title: Padomes Lēmums (KĀDP) 2017/381 (2017. gada 3. marts), ar kuru groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā

text:
               4.3.2017

               LV

               Eiropas Savienības Oficiālais Vēstnesis

               L 58/34

         PADOMES LĒMUMS (KĀDP) 2017/381
   (2017. gada 3. marts),
   ar kuru groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2014. gada 5. martā pieņēma Lēmumu 2014/119/KĀDP (1).

               (2)

               Padome 2016. gada 4. martā ierobežojošos pasākumus pret 16 personām pagarināja līdz 2017. gada 6. martam (2).

               (3)

               Pamatojoties uz Lēmumā 2014/119/KĀDP izklāstīto ierobežojošo pasākumu pārskatīšanu, minētie ierobežojošie pasākumi būtu jāpagarina līdz 2018. gada 6. martam. Būtu jāsvītro ieraksts attiecībā uz vienu personu, kas minēta Lēmuma 2014/119/KĀDP pielikumā.

               (4)

               Tādēļ Lēmums 2014/119/KĀDP būtu attiecīgi jāgroza,

         IR PIEŅĒMUSI ŠO LĒMUMU.
   1. pants
   Lēmumu 2014/119/KĀDP groza šādi:

               1)

               lēmuma 5. panta otro daļu aizstāj ar šādu:
               “Šo lēmumu piemēro līdz 2018. gada 6. martam.”;

               2)

               lēmuma pielikumu groza tā, kā norādīts šā lēmuma pielikumā.

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2017. gada 3. martā

            Padomes vārdā –

            priekšsēdētājs

         M. FARRUGIA

      (1)  Padomes Lēmums 2014/119/KĀDP (2014. gada 5. marts) par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 66, 6.3.2014., 26. lpp.).

      (2)  Padomes Lēmums (KĀDP) 2016/318 (2016. gada 4. marts), ar kuru groza Lēmumu 2014/119/KĀDP par ierobežojošiem pasākumiem, kas vērsti pret konkrētām personām, vienībām un struktūrām saistībā ar situāciju Ukrainā (OV L 60, 5.3.2016., 76. lpp.).

      PIELIKUMS
      Lēmuma 2014/119/KĀDP pielikumā svītro ierakstu attiecībā uz šādu personu:

                  16.

                  Yuriy Volodymyrovych Ivanyushchenko


title: 2004/715/EK: Eiropas Parlamenta Lēmums (2004. gada 21. aprīlis), ar ko apstiprina, ka Eiropas Dzīves un darba apstākļu uzlabošanas fonda direktors ir izpildījis 2002. finanšu gada budžetu

text:
               21.4.2004

               LV

               Eiropas Savienības Oficiālais Vēstnesis

               L 330/9

         EIROPAS PARLAMENTA LĒMUMS
   (2004. gada 21. aprīlis),
   ar ko apstiprina, ka Eiropas Dzīves un darba apstākļu uzlabošanas fonda direktors ir izpildījis 2002. finanšu gada budžetu
   (2004/715/EK)

    ---documentbreak---

               21.4.2004

               LV

               Eiropas Savienības Oficiālais Vēstnesis

               L 330/9

         EIROPAS PARLAMENTA REZOLŪCIJA
   par piezīmēm, kuras pievienotas lēmumam, ar ko apstiprina, ka Eiropas Dzīves un darba apstākļu uzlabošanas fonda direktors ir izpildījis 2002. finanšu gada budžetu


title: 2010/283/: Padomes Lēmums ( 2010. gada 19. janvāris ) par pārmērīga budžeta deficīta situāciju Beļģijā

text:
               21.5.2010

               LV

               Eiropas Savienības Oficiālais Vēstnesis

               L 125/34

         PADOMES LĒMUMS
   (2010. gada 19. janvāris)
   par pārmērīga budžeta deficīta situāciju Beļģijā
   (2010/283/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 126. panta 6. punktu saistībā ar 126. panta 13. punktu un 136. pantu,
   ņemot vērā Komisijas priekšlikumu,
   ņemot vērā Beļģijas apsvērumus,
   tā kā:

               (1)

               Saskaņā ar Līguma par Eiropas Savienības darbību 126. panta 1. punktu dalībvalstis izvairās no pārmērīga valsts budžeta deficīta.

               (2)

               Stabilitātes un izaugsmes pakta mērķis ir sakārtotas valsts finanses kā līdzeklis, lai nostiprinātu nosacījumus stabilām cenām un stiprai, stabilai izaugsmei, kas veicina nodarbinātības kāpumu.

               (3)

               Pārmērīga budžeta deficīta novēršanas procedūra saskaņā ar Līguma par Eiropas Savienības darbību 126. pantu, kā sīkāk izskaidrots Padomes Regulā (EK) Nr. 1467/97 (1997. gada 7. jūlijs) par to, kā paātrināt un precizēt pārmērīga budžeta deficīta novēršanas procedūras īstenošanu (1) (kas ir Stabilitātes un izaugsmes pakta sastāvdaļa), paredz pieņemt lēmumu par pārmērīga budžeta deficīta pastāvēšanu. Regula (EK) Nr. 1467/97 arī paredz noteikumus Eiropas Kopienas dibināšanas līguma 104. panta, kas kļuvis par Līguma par Eiropas Savienības darbību 126. pantu, īstenošanai. Līgumam par Eiropas Savienības darbību pievienotajā Protokolā par pārmērīga budžeta deficīta novēršanas procedūru ir izklāstīti citi noteikumi par pārmērīga budžeta deficīta novēršanas procedūras īstenošanu. Padomes Regulā (EK) Nr. 479/2009 (2) paredzēti sīki izstrādāti noteikumi un definīcijas par to, kā piemērot minētā protokola noteikumus.

               (4)

               Ar Stabilitātes un izaugsmes pakta 2005. gada reformu tika meklētas iespējas uzlabot efektivitāti un ekonomisko pamatojumu, kā arī ilgstoši saglabāt valsts finanšu ilgtspējību. Tā mērķis bija jo īpaši nodrošināt, lai ekonomiskais un budžeta stāvoklis būtu pilnībā ņemts vērā visos pārmērīga budžeta deficīta novēršanas procedūras posmos. Tādējādi Stabilitātes un izaugsmes pakts kalpo par atbalstu valdības politikai, lai ātrāk atkal sasniegtu stabilu budžeta stāvokli, ņemot vērā situāciju ekonomikā.

               (5)

               Eiropas Kopienas dibināšanas līguma 104. panta 5. punktā, kas kļuvis par Līguma par Eiropas Savienības darbību 126. panta 5. punktu, bija noteikts, ka Komisijai jāadresē Padomei atzinums, ja tā uzskatīja, ka dalībvalstī pastāv vai var rasties pārmērīgs budžeta deficīts. Komisija, ņēmusi vērā savu ziņojumu saskaņā ar Eiropas Kopienas dibināšanas līguma 104. panta 3. punktu, kas kļuvis par Līguma par Eiropas Savienības darbību 126. panta 3. punktu, un ņemot vērā Ekonomikas un finanšu komitejas atzinumu saskaņā ar Eiropas Kopienas dibināšanas līguma 104. panta 4. punktu, kas kļuvis par Līguma par Eiropas Savienības darbību 126. panta 4. punktu, secināja, ka Beļģijā bija pārmērīgs budžeta deficīts. Tāpēc Komisija adresēja Padomei šādu atzinumu par Beļģiju 2009. gada 11. novembrī (3).

               (6)

               Līguma par Eiropas Savienības darbību 126. panta 6. punktā noteikts, ka Padomei būtu jāizskata jebkādi apsvērumi, ko, iespējams, vēlētos iesniegt attiecīgā dalībvalsts, un tad, pamatojoties uz vispārēju novērtējumu, jāpieņem lēmums par to, vai pastāv pārmērīgs budžeta deficīts. Beļģijas gadījumā šā vispārējā novērtējuma rezultātā ir radušies šajā lēmumā izklāstītie secinājumi.

               (7)

               Saskaņā ar datiem, kurus Beļģijas iestādes paziņoja 2009. gada oktobrī, patlaban ir plānots, ka valsts kopbudžeta deficīts Beļģijā 2009. gadā sasniegs 5,9 % no IKP, tādējādi pārsniedzot atsauces vērtību – 3 % no IKP – un atrodoties tālu no tās. Plānoto atsauces vērtības pārsniegumu var uzskatīt par pārsniegumu izņēmuma kārtā Līgumā un Stabilitātes un izaugsmes paktā paredzētajā nozīmē. Tas, cita starpā, jo īpaši izriet no ekonomikas krasas lejupslīdes Līguma un Stabilitātes un izaugsmes pakta izpratnē. Komisijas dienestu 2009. gada rudens prognozēs lēsts, ka IKP 2009. gadā samazināsies par 2,9 % un 2010. gadā pieaugs par 0,6 %. Turklāt tāpat pamatojoties uz 2009. gada rudens prognozēm, plānoto atsauces vērtības pārsniegumu nevar uzskatīt par īslaicīgu, jo gaidāms, ka 2010. un 2011. gadā budžeta deficīts stabilizēsies 5,8 % apmērā no IKP, ņemot vērā jau pietiekami konkretizētos konsolidācijas pasākumus. Līgumā minētais deficīta kritērijs nav izpildīts.

               (8)

               Valsts kopējais parāds nepārtraukti samazinājās no 134 % no IKP 1993. gadā līdz 84 % no IKP 2007. gadā. 2008. gadā darbības finanšu sektora stabilizācijai izraisīja parāda attiecības pret IKP palielināšanos gandrīz līdz 90 %. Tādējādi attiecība ievērojami pārsniedza 60 % atsauces vērtību. Saskaņā ar datiem, kurus Beļģijas iestādes paziņoja 2009. gada oktobrī, paredzams, ka valsts kopējais parāds 2009. gadā būs 97,6 % no IKP. Komisijas dienestu 2009. gada rudens prognozēs lēsts, ka parāda attiecība palielināsies līdz aptuveni 97 % 2009. gadā, 101 % 2010. gadā un 104 % 2011. gadā. Nevar uzskatīt, ka parāda attiecība samazinās pietiekami un apmierinošā tempā pietuvinās atsauces vērtībai Līgumā un Stabilitātes un izaugsmes paktā paredzētajā nozīmē. Līgumā minētais parāda kritērijs nav izpildīts.

               (9)

               Gatavojot Padomes lēmumu par pārmērīga budžeta deficīta pastāvēšanu atbilstīgi Līguma par Eiropas Savienības darbību 126. panta 6. punktam, “būtiskos faktorus” saskaņā ar Regulas (EK) Nr. 1467/97 2. panta 4. punktu drīkst ņemt vērā tikai tad, ja vienlaikus ir pilnībā izpildīti divi nosacījumi, proti, ka budžeta deficīts joprojām saglabājas tuvu atsauces vērtībai un ka atsauces vērtība tiek pārsniegta tikai uz laiku. Beļģijas gadījumā abi minētie nosacījumi nav izpildīti. Tāpēc šā lēmuma pieņemšanas gaitā nav ņemti vērā būtiskie faktori,

         IR PIEŅĒMUSI ŠO LĒMUMU.
   1. pants
   No vispārējā novērtējuma izriet, ka Beļģijā ir pārmērīgs budžeta deficīts.
   2. pants
   Šis lēmums ir adresēts Beļģijas Karalistei.

      Briselē, 2010. gada 19. janvārī

            Padomes vārdā –

            priekšsēdētāja

         E. SALGADO

      (1)  OV L 209, 2.8.1997., 6. lpp.

      (2)  OV L 145, 10.6.2009., 1. lpp.

      (3)  Visi ar pārmērīga budžeta deficīta novēršanas procedūru saistītie dokumenti, kas attiecas uz Beļģiju, atrodami šādā tīmekļa vietnē: http://ec.europa.eu/economy_finance/netstartsearch/pdfsearch/pdf.cfm?mode=_m2


title: 2005/196/EK: Padomes Lēmums (2005. gada 21. februāris) par nolīguma vēstuļu apmaiņas veidā parakstīšanu un pagaidu piemērošanu starp Eiropas Kopienu un Ukrainu attiecībā uz grozījumiem Nolīgumā starp Eiropas Kopienu un Ukrainu par tirdzniecību ar tekstilizstrādājumiem un tā pagarināšanu

text:
               11.3.2005

               LV

               Eiropas Savienības Oficiālais Vēstnesis

               L 65/25

         PADOMES LĒMUMS
   (2005. gada 21. februāris)
   par nolīguma vēstuļu apmaiņas veidā parakstīšanu un pagaidu piemērošanu starp Eiropas Kopienu un Ukrainu attiecībā uz grozījumiem Nolīgumā starp Eiropas Kopienu un Ukrainu par tirdzniecību ar tekstilizstrādājumiem un tā pagarināšanu
   (2005/196/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Komisija Kopienas vārdā ir apspriedusi divpusēju nolīgumu vēstuļu apmaiņas veidā starp Eiropas Kopienu un Ukrainu attiecībā uz grozījumiem Nolīgumā starp Eiropas Kopienu un Ukrainu par tirdzniecību ar tekstilizstrādājumiem.

               (2)

               Nolīgums būtu jāparaksta Kopienas vārdā, ņemot vērā tā iespējamo noslēgšanu nākotnē.

               (3)

               Ir lietderīgi šo nolīgumu piemērot uz laiku no 2005. gada 1. janvāra līdz brīdim, kad būs pabeigtas attiecīgās procedūras tā noslēgšanai, ievērojot savstarpīgumu,

         IR PIEŅĒMUSI ŠO LĒMUMU.
   1. pants
   Ņemot vērā iespējamo noslēgšanu nākotnē, Padomes priekšsēdētājs ar šo ir pilnvarots izraudzīties personu(-as), kas Kopienas vārdā ir tiesīga(-as) parakstīt Nolīgumu vēstuļu apmaiņas veidā starp Eiropas Kopienu un Ukrainu attiecībā uz grozījumiem Nolīgumā starp Eiropas Kopienu un Ukrainu par tirdzniecību ar tekstilizstrādājumiem un tā pagarināšanu.
   2. pants
   Ievērojot savstarpīgumu, 1. pantā minēto nolīgumu vēstuļu apmaiņas veidā piemēro uz laiku no 2005. gada 1. janvāra līdz tā noslēgšanai vajadzīgo procedūru pabeigšanai.
   Nolīguma teksts ir pievienots šim lēmumam.
   3. pants
   Komisija saskaņā ar procedūru, kas minēta 17. pantā Padomes Regulā (EEK) Nr. 3030/93 (1993. gada 12. oktobris) par kopīgiem noteikumiem konkrētu tekstilizstrādājumu importam no trešām valstīm (1), var pieņemt pasākumus, kas noteikti 6. pantā 2000. gada 19. decembrī parakstītajā vēstuļu apmaiņā (2) un kas paredz atjaunot 2000. gadā piemēroto kvotu režīmu gadījumā, ja Ukraina nepiemēro šā lēmuma 1. pantā minētās vēstuļu apmaiņas 1.5. punktā noteiktās tarifu likmes.

      Briselē, 2005. gada 21. februārī

            Padomes vārdā —

            priekšsēdētājs

         J. ASSELBORN

      (1)  OV L 275, 8.11.1993., 1. lpp. Regulā jaunākie grozījumi izdarīti ar Regulu (EK) 2200/2004 (OV L 374, 22.12.2004., 1. lpp.).

      (2)  OV L 16, 18.1.2001., 3. lpp.
   NOLĪGUMS VĒSTUĻU APMAIŅAS VEIDĀ
   starp Eiropas Kopienu un Ukrainu, ko pārstāv Ukrainas valdība, attiecībā uz grozījumiem 1993. gada nolīgumā starp Eiropas Ekonomikas kopienu un Ukrainu par tirdzniecību ar tekstilizstrādājumiem un tā pagarināšanu
   God. kungs!
   Man ir tas gods atsaukties uz 1993. gada Nolīgumu starp Eiropas Ekonomikas kopienu un Ukrainu par tirdzniecību ar tekstilizstrādājumiem, kurā jaunākie grozījumi izdarīti ar Nolīgumu vēstuļu apmaiņas veidā, kas parakstīts 2000. gada 19. decembrī (turpmāk tekstā – “Nolīgums”).

               1.

               Saskaņā ar Nolīguma 20. panta 1. punktu tas ir jāpiemēro tikai līdz 2004. gada 31. decembrim. Eiropas Kopiena ierosina pagarināt Nolīguma darbības laiku, ja tajā tiek izdarīti šādi grozījumi un ievēroti šādi nosacījumi:

                           1.1.

                           Nolīguma I pielikumu, kurā uzskaitīti Nolīguma 1. pantā minētie izstrādājumi un kas ietver tekstilizstrādājumu kategoriju un preču aprakstus, aizstāj ar Padomes Regulas (EEK) Nr. 3030/93 I pielikumu (1). Neskarot vispārīgos kombinētās nomenklatūras interpretācijas noteikumus, preču apraksta formulējumi ir tikai norādoši, jo katrā kategorijā ietilpstošos izstrādājumus minētajā pielikumā nosaka ar KN kodiem. Ja pirms KN koda ir simbols “ex”, katrā kategorijā ietilpstošos izstrādājumus nosaka, pamatojoties gan uz KN kodu, gan uz attiecīgo aprakstu.

                           1.2.

                           Nolīguma 2. panta 1. punkta otro teikumu un A protokola III sadaļu atceļ.

                           1.3.

                           Nolīguma 20. panta 1. punkta otro teikumu aizstāj ar šādu teikumu:
                           “To piemēro līdz 2005. gada 31. decembrim.”

                           1.4.

                           Nolīguma 20. panta 1. punktam pievieno šādu teikumu:
                           “Pēc tam visu šā Nolīguma noteikumu piemērošanu automātiski pagarina uz vēl vienu gadu, līdz 2006. gada 31. decembrim, ja vien kāda no Pusēm vismaz sešus mēnešus pirms 2005. gada 31. decembra nepaziņo otrai Pusei, ka tā nepiekrīt šādam pagarinājumam.”

                           1.5.

                           Tarifu likmes, ko Ukraina piemēro HS 50 līdz 63 nodaļā minēto EK izcelsmes izstrādājumu eksportam, nepārsniedz 2000. gada 19. decembrī parakstītajā vēstuļu apmaiņā noteiktās likmes.

               2.

               Ja Ukraina kļūst par Pasaules tirdzniecības organizācijas (PTO) locekli pirms Nolīguma termiņa beigām, PTO nolīgumus un normas piemēro no dienas, kad Ukraina ir pievienojusies PTO.

               3.

               Es būšu pateicīgs, ja apstiprināsiet, ka Jūsu valdība piekrīt iepriekš minētajam. Šādā gadījumā šī vēstule kopā ar piekrišanas vēstuli veido Nolīgumu vēstuļu apmaiņas veidā, kas stājas spēkā tā mēneša pirmajā dienā, kas seko dienai, kad puses ir paziņojušas viena otrai par šim mērķim nepieciešamo iekšējo juridisko procedūru pabeigšanu. Līdz tam Nolīgumu piemēro uz laiku, sākot no 2005. gada 1. janvāra, ievērojot savstarpīguma nosacījumus.

         Godātais kungs, lūdzu, pieņemiet manus visdziļākās cieņas apliecinājumus!
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli
   V Bruslju,
   Tehty Brysselissä
   Utfärdat i Bryssel den
   Вчинено в м.

      Por la Comunidad Europea
      Za Evropské společenství
      For Det Europæiske Fællesskab
      Für die Europäische Gemeinschaft
      Euroopa Ühenduse nimel
      Για την Ευρωπαϊκή Κοινότητα
      For the European Community
      Pour la Communauté européenne
      Per la Comunità europea
      Eiropas Kopienas vārdā
      Europos bendrijos vardu
      az Európai Közösség részéről
      Għall-Komunità Ewropea
      Voor de Europese Gemeenschap
      W imieniu Wspólnoty Europejskiej
      Pela Comunidade Europeia
      Za Európske spoločenstvo
      za Evropsko skupnost
      Euroopan yhteisön puolesta
      På Europeiska gemenskapens vägnar
      За Європейське Спiвтовариство

   God. kungs!
   Man ir tas gods apstiprināt Jūsu šodienas vēstules saņemšanu, kuras teksts ir šāds:

      “God. kungs!
      Man ir tas gods atsaukties uz 1993. gada Nolīgumu starp Eiropas Ekonomikas kopienu un Ukrainu par tirdzniecību ar tekstilizstrādājumiem, kurā jaunākie grozījumi izdarīti ar Nolīgumu vēstuļu apmaiņas veidā, kas parakstīts 2000. gada 19. decembrī (turpmāk tekstā – “Nolīgums”).

                  1.

                  Saskaņā ar Nolīguma 20. panta 1. punktu tas ir jāpiemēro tikai līdz 2004. gada 31. decembrim. Eiropas Kopiena ierosina pagarināt Nolīguma darbības laiku, ja tajā tiek izdarīti šādi grozījumi un ievēroti šādi nosacījumi:

                              1.1.

                              Nolīguma I pielikumu, kurā uzskaitīti Nolīguma 1. pantā minētie izstrādājumi un kas ietver tekstilizstrādājumu kategoriju un preču aprakstus, aizstāj ar Padomes Regulas (EEK) Nr. 3030/93 I pielikumu (2). Neskarot vispārīgos kombinētās nomenklatūras interpretācijas noteikumus, preču apraksta formulējumi ir tikai norādoši, jo katrā kategorijā ietilpstošos izstrādājumus minētajā pielikumā nosaka ar KN kodiem. Ja pirms KN koda ir simbols “ex”, katrā kategorijā ietilpstošos izstrādājumus nosaka, pamatojoties gan uz KN kodu, gan uz attiecīgo aprakstu.

                              1.2.

                              Nolīguma 2. panta 1. punkta otro teikumu un A protokola III sadaļu atceļ.

                              1.3.

                              Nolīguma 20. panta 1. punkta otro teikumu aizstāj ar šādu teikumu:
                              “To piemēro līdz 2005. gada 31. decembrim.”

                              1.4.

                              Nolīguma 20. panta 1. punktam pievieno šādu teikumu:
                              “Pēc tam visu šā Nolīguma noteikumu piemērošanu automātiski pagarina uz vēl vienu gadu, līdz 2006. gada 31. decembrim, ja vien kāda no Pusēm vismaz sešus mēnešus pirms 2005. gada 31. decembra nepaziņo otrai Pusei, ka tā nepiekrīt šādam pagarinājumam.”

                              1.5.

                              Tarifu likmes, ko Ukraina piemēro HS 50 līdz 63 nodaļā minēto EK izcelsmes izstrādājumu eksportam, nepārsniedz 2000. gada 19. decembrī parakstītajā vēstuļu apmaiņā noteiktās likmes.

                  2.

                  Ja Ukraina kļūst par Pasaules tirdzniecības organizācijas (PTO) locekli pirms Nolīguma termiņa beigām, PTO nolīgumus un normas piemēro no dienas, kad Ukraina ir pievienojusies PTO.

                  3.

                  Es būšu pateicīgs, ja apstiprināsiet, ka Jūsu valdība piekrīt iepriekš minētajam. Šādā gadījumā šī vēstule kopā ar piekrišanas vēstuli veido Nolīgumu vēstuļu apmaiņas veidā, kas stājas spēkā tā mēneša pirmajā dienā, kas seko dienai, kad puses ir paziņojušas viena otrai par šim mērķim nepieciešamo iekšējo juridisko procedūru pabeigšanu. Līdz tam Nolīgumu piemēro uz laiku, sākot no 2005. gada 1. janvāra, ievērojot savstarpīguma nosacījumus.”

   Man ir tas gods apstiprināt, ka Ukrainas valdība piekrīt iepriekšminētajam un ka Jūsu vēstule un šī vēstule veido Nolīgumu saskaņā ar Jūsu ierosinājumu.
   Godātais kungs, lūdzu, pieņemiet manus visdziļākās cieņas apliecinājumus!
   Вчинено в м.
   Hecho en Bruselas, el
   V Bruselu dne
   Udfærdiget i Bruxelles, den
   Geschehen zu Brüssel am
   Brüssel,
   Έγινε στις Βρυξέλλες, στις
   Done at Brussels,
   Fait à Bruxelles, le
   Fatto a Bruxelles, addì
   Briselÿ,
   Priimta Briuselyje,
   Kelt Brüsszelben,
   Magÿmula fi Brussel,
   Gedaan te Brussel,
   Sporzÿdzono w Brukseli, dnia
   Feito em Bruxelas,
   V Bruseli
   V Bruslju,
   Tehty Brysselissä
   Utfärdat i Bryssel den

      За Уряд України
      Por el Gobierno de Ucrania
      Za vládu Ukrajiny
      For regeringen for Ukraine
      Für die Regierung der Ukraine
      Ukraina valitsuse nimel
      Για την Κυβέρνηση της Ουκρανίας
      For the Government of Ukraine
      Pour le gouvernement ukrainien
      Per il governo dell’Ucraina
      Ukrainas valdības vārdā
      Ukrainos Vyriausybės vardu
      Ukrajna kormánya részéről
      Għall-Gvern ta’ l-Ukrajna
      Voor de Regering van Oekraïne
      W imieniu Rządu Ukrainy
      Pelo Governo da Ucrânia
      Za vládu Ukrajiny
      Za Vlado Ukrajine
      Ukrainan hallituksen puolesta
      För Ukrainas regering

      (1)  OV L 275, 8.11.1993., 1. lpp. Regulā jaunākie grozījumi izdarīti ar Regulu (EK) Nr. 2200/2004 (OV L 374, 22.12.2004., 1. lpp.).

      (2)  OV L 275, 8.11.1993., 1. lpp. Regulā jaunākie grozījumi izdarīti ar Regulu (EK) Nr. 2200/2004 (OV L 374, 22.12.2004., 1. lpp.).


title: 2008/143/EK: Padomes Lēmums ( 2008. gada 28. janvāris ), lai noslēgtu Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republiku, no otras puses

text:
               21.2.2008

               LV

               Eiropas Savienības Oficiālais Vēstnesis

               L 46/23

         PADOMES LĒMUMS
   (2008. gada 28. janvāris),
   lai noslēgtu Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republiku, no otras puses
   (2008/143/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Komisija 1998. gada 12. februārī pilnvaroja Komisiju sākt sarunas par jūras transporta nolīgumu starp Eiropas Kopienu un tās dalībvalstīm, no vienas puses, un Ķīnas Tautas Republiku, no otras puses (turpmāk tekstā – “Nolīgums”), kā arī izstrādāja sarunu norādījumus.

               (2)

               Minētās sarunas noritēja sekmīgi, un Komisija 2001. gada 12. decembrī parafēja Nolīgumu.

               (3)

               Nolīgumu parakstīja Briselē 2002. gada 6. decembrī, kas pēc tam jānoslēdz.

               (4)

               Protokolu, ar ko groza Nolīgumu, lai ņemtu vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai, parakstīja Pekinā 2005. gada 5. septembrī.

               (5)

               Saskaņā ar 2005. gada Pievienošanās akta 6. panta 2. punktu Bulgārijai un Rumānijai jāpievienojas Nolīgumam ar protokolu starp Padomi un Ķīnas Tautas Republiku.

               (6)

               Nepieciešamās konstitucionālās un institucionālās procedūras ir pabeigtas, un tādēļ Nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā apstiprina Eiropas Kopienas un tās dalībvalstu, no vienas puses, un Ķīnas Tautas Republikas, no otras puses, jūras transporta nolīgumu.
   Nolīguma teksts (2) ir pievienots šim lēmumam.
   2. pants
   Padomes priekšsēdētājs Eiropas Kopienas un tās dalībvalstu vārdā sniedz paziņojumu, kā tas paredzēts Nolīguma 15. panta 2. punktā.

      Briselē, 2008. gada 28. janvārī

            Padomes vārdā —

            priekšsēdētājs

         D. RUPEL

      (1)  Atzinums sniegts 2003. gada 2. septembrī (OV C 76 E, 25.3.2004., 102. lpp.).

      (2)  Skatīt šā Oficiālā Vēstneša 25. lpp.
    ---documentbreak---

               21.2.2008

               LV

               Eiropas Savienības Oficiālais Vēstnesis

               L 46/25

         TULKOJUMS
   NOLĪGUMS
   par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses
   BEĻĢIJAS KARALISTE,
   DĀNIJAS KARALISTE,
   VĀCIJAS FEDERATĪVĀ REPUBLIKA,
   GRIEĶIJAS REPUBLIKA,
   SPĀNIJAS KARALISTE,
   FRANCIJAS REPUBLIKA,
   ĪRIJA,
   ITĀLIJAS REPUBLIKA,
   LUKSEMBURGAS LIELHERCOGISTE,
   NĪDERLANDES KARALISTE,
   AUSTRIJAS REPUBLIKA,
   PORTUGĀLES REPUBLIKA,
   SOMIJAS REPUBLIKA,
   ZVIEDRIJAS KARALISTE,
   LIELBRITĀNIJAS UN ZIEMEĻĪRIJAS APVIENOTĀ KARALISTE,
   Eiropas Kopienas dibināšanas līguma Līgumslēdzējas puses, turpmāk “Kopienas dalībvalstis”, un
   EIROPAS KOPIENA,
   turpmāk “Kopiena”,
   no vienas puses, un
   ĶĪNAS TAUTAS REPUBLIKAS VALDĪBA,
   turpmāk “Ķīna”,
   no otras puses,
   ŅEMOT VĒRĀ 1985. gada maija Tirdzniecības un ekonomiskās sadarbības nolīgumu starp Eiropas Ekonomikas kopienu un Ķīnas Tautas Republiku,
   ŅEMOT VĒRĀ, cik nozīmīgas ir jūrniecības attiecības, kas pastāv starp Kopienu un tās dalībvalstīm un Ķīnu,
   PĀRLIECĪBĀ, ka sadarbība starptautiskās jūrniecības jomā starp Pusēm veicinās tirdzniecības un ekonomisko attiecību attīstību starp Ķīnu un Kopienu un tās dalībvalstīm,
   VĒLOTIES vēl vairāk nostiprināt un konsolidēt attiecības starptautiskā jūras transporta jomā, pamatojoties uz vienlīdzību un abpusēju labumu,
   ATZĪSTOT jūras transporta pakalpojumu svarīgumu un vēloties vēl vairāk veicināt vairākveidu satiksmi, kas daļēji notiek pa jūru, lai paaugstinātu transporta ķēdes efektivitāti,
   ATZĪSTOT to, cik svarīgi turpināt attīstīt elastīgu un uz tirgu orientētu pieeju, kā arī ieguvumus abu Pušu uzņēmējiem, ko dod savu starptautisko kravu pārvadājumu pakalpojumu kontrole un ekspluatācija efektīvas jūras transporta sistēmas kontekstā,
   ŅEMOT VĒRĀ esošos divpusējos jūras nolīgumus starp Kopienas dalībvalstīm un Ķīnu,
   ATBALSTOT daudzpusējas sarunas par jūras transporta pakalpojumiem Pasaules tirdzniecības organizācijā,
   BEĻĢIJAS KARALISTE:

      Isabelle DURANT,

   premjerministra vietnieci un mobilitātes un transporta ministri,
   DĀNIJAS KARALISTE:

      Bendt BENDTSEN,

   ekonomikas, tirdzniecības un rūpniecības ministru,
   VĀCIJAS FEDERATĪVĀ REPUBLIKA:

      Manfred STOLPE,

   federālo transporta, celtniecības un mājokļu ministru,

      Wilhelm SCHÖNFELDER,

   vēstnieku, Vācijas Federatīvās Republikas pastāvīgo pārstāvi,
   GRIEĶIJAS REPUBLIKA:

      Georgios ANOMERITIS,

   tirdzniecības flotes ministru,
   SPĀNIJAS KARALISTE:

      Francisco ÁLVAREZ-CASCOS FERNÁNDEZ,

   iekšzemes attīstības ministru,
   FRANCIJAS REPUBLIKA:

      Pierre SELLAL,

   vēstnieku, Francijas Republikas pastāvīgo pārstāvi,
   ĪRIJA:

      Peter GUNNING,

   Īrijas pastāvīgā pārstāvja vietnieku,
   ITĀLIJAS REPUBLIKA:

      Pietro LUNARDI,

   infrastruktūras un transporta ministru,
   LUKSEMBURGAS LIELHERCOGISTE:

      Henri GRETHEN,

   ekonomikas ministru, transporta ministru,
   NĪDERLANDES KARALISTE:

      Roelf Hendrik de BOER,

   transporta, komunikāciju un būvdarbu publiskā iepirkuma ministru,
   AUSTRIJAS REPUBLIKA:

      Mathias REICHHOLD,

   federālo transporta, jaunievedumu un tehnoloģijas ministru,
   PORTUGĀLES REPUBLIKA:

      Luís Francisco VALENTE DE OLIVEIRA,

   būvdarbu publiskā iepirkuma, transporta un mājokļu ministru,
   SOMIJAS REPUBLIKA:

      Kimmo SASI,

   transporta un komunikāciju ministru,
   ZVIEDRIJAS KARALISTE:

      Ulrica MESSING,

   komunikāciju ministri,
   LIELBRITĀNIJAS UN ZIEMEĻĪRIJAS APVIENOTĀ KARALISTE:

      David JAMIESON,

   parlamentāro valsts sekretāru transporta jautājumos,
   EIROPAS KOPIENA:

      Bendt BENDTSEN,

   Dānijas Karalistes ekonomikas, tirdzniecības un rūpniecības ministru,
   Eiropas Savienības Padomes pašreizējo priekšsēdētāju,

      Loyola de PALACIO,

   Eiropas Kopienu Komisijas priekšsēdētāja vietnieku,
   ĶĪNAS TAUTAS REPUBLIKAS VALDĪBA:

      Chunxian ZHANG,

   Ķīnas Tautas Republikas komunikāciju ministru,
   IR VIENOJUŠIES PAR TURPMĀKO.
   1. pants
   Mērķis
   Šā nolīguma mērķis ir abu Pušu uzņēmēju labā uzlabot apstākļus, kādos notiek jūras kravu pārvadājumi uz Ķīnu un no Ķīnas, uz Kopienu un no Kopienas, kā arī uz un no Kopienas un uz un no Ķīnas, no vienas puses, un trešām valstīm, no otras puses. Tas balstīts uz jūras transporta pakalpojumu sniegšanas brīvības, brīvas pieejas kravām un fraktam, uz neierobežotas pieejas un nediskriminējošas attieksmes ostu un palīgpakalpojumu izmantošanā, kā arī komerciālas klātbūtnes principiem. Tas attiecas uz visiem aspektiem attiecībā uz tiešpiegādes pakalpojumiem.
   2. pants
   Darbības joma
   1.   Šis nolīgums attiecas uz starptautisko jūras kravu transportu un loģistikas pakalpojumiem, tostarp vairākveidu operācijām, kas daļēji notiek pa jūru, starp Ķīnas un Kopienas dalībvalstu ostām, kā arī uz starptautisko jūras kravu transportu starp Kopienas dalībvalstu ostām. Tas attiecas arī uz fraktu un inventāra pārvadāšanu, piemēram, tukšu konteineru, kurus nepārvadā kā kravu par samaksu, pārvadāšanu starp Ķīnas ostām vai Kopienas dalībvalstu ostām.
   Ja vienas Puses kuģi peld no vienas ostas otras Puses teritorijā uz citu vai no vienas ostas Kopienas dalībvalstī uz citu, lai iekrautu ārvalstīm paredzētu kravu vai lai izkrautu no ārvalstīm ievestu kravu, to uzskata par starptautiskā jūras transporta sastāvdaļu.
   Šis nolīgums neattiecas uz vietējo transportu tikai starp Ķīnas ostām vai starp jebkuras Kopienas dalībvalsts ostām.
   2.   Šis nolīgums neietekmē to divpusējo jūras nolīgumu piemērošanu, kuri noslēgti starp Ķīnu un Kopienas dalībvalstīm un attiecas uz jautājumiem ārpus šā nolīguma darbības jomas.
   3.   Šis nolīgums neietekmē trešo personu kuģu tiesības veikt kravu un pasažieru pārvadājumus starp Līgumslēdzēju pušu ostām vai starp jebkuras Līgumslēdzējas puses un trešās personas ostām.
   3. pants
   Definīcijas
   Šajā nolīgumā:

               a)

               “starptautiskais jūras kravu transports un loģistikas pakalpojumi” ietver starptautiskā jūras kravu transporta pakalpojumu sniegšanu un ar tiem saistīto kravu apstrādi, glabāšanu un noliktavas pakalpojumus, muitošanas pakalpojumus, konteineru izvietošanas un novietošanas pakalpojumus gan ostā, gan iekšzemes teritorijā, kuģniecības aģentūru pakalpojumus un kravas nosūtīšanas pakalpojumus;

               b)

               “vairākveidu transporta operācijas” ir preču pārvadāšana, izmantojot vairākus transporta veidus, kas daļēji notiek pa jūru un uz ko attiecas vienots dokuments;

               c)

               “kuģniecības aģentūru pakalpojumi” nozīmē darbības, kas ietver vienas vai vairāku kuģniecības līniju vai kuģniecības uzņēmumu pārstāvniecību uzņēmējdarbības interesēs noteiktā ģeogrāfiskā apgabalā šādā nolūkā:

                           —

                           jūras transporta un ar to saistīto pakalpojumu tirgvedībai un pārdošanai no cenu piedāvājuma līdz rēķina iesniegšanai, konosamentu izdošanai uzņēmumu vārdā, apakšuzņēmēju līgšanai nepieciešamajiem saistītajiem pakalpojumiem, dokumentācijas sagatavošanai un informācijas par komercdarbību sniegšanai,

                           —

                           lai, rīkojoties uzņēmumu vārdā, organizētu kuģa iebraukšanu ostā vai kravu pārņemšanu, kad nepieciešams;

               d)

               “kravu nosūtīšanas pakalpojumi” ir darbības, kas ietver kuģniecības operāciju organizēšanu un pārraudzīšanas kravu nosūtītāju vārdā, līgstot apakšuzņēmējus saistītajiem pakalpojumiem, sagatavojot dokumentāciju un sniedzot informāciju par komercdarbību;

               e)

               “kuģniecības uzņēmums” ir uzņēmums, kas atbilst šādiem nosacījumiem:

                           i)

                           tas izveidots saskaņā ar Ķīnas vai Kopienas, vai Kopienas dalībvalsts publiskajām tiesībām vai privāttiesībām;

                           ii)

                           tā juridiskā adrese vai centrālā administrācija, vai galvenā komercdarbības vieta atrodas attiecīgi Ķīnā vai Kopienā;

                           iii)

                           tas sniedz starptautiskos kuģniecības pakalpojumus ar tam piederošiem vai tā izmantotiem kuģiem.

                     Kuģniecības uzņēmumi, kuri izveidoti ārpus Kopienas vai Ķīnas un kurus kontrolē attiecīgi Kopienas dalībvalsts vai Ķīnas valstspiederīgie, arī ir ieguvēji no šā nolīguma, ja to kuģi reģistrēti attiecīgi šajā dalībvalstī vai Ķīnā saskaņā ar to tiesību aktiem;

               f)

               “meitasuzņēmums” ir uzņēmums, kas pieder kuģniecības uzņēmumam un kas ir juridiska persona;

               g)

               “biroja filiāle” ir komercdarbības vieta, kas pieder kuģniecības uzņēmumam un kas nav juridiska persona;

               h)

               “pārstāvniecības birojs” ir vienas puses kuģniecības uzņēmuma pārstāvniecības birojs, kas izveidots otras Puses teritorijā;

               i)

               “kuģis” ir jebkurš tirdzniecības kuģis, kas reģistrēts saskaņā ar Ķīnas vai Kopienas, vai tās dalībvalstu tiesību aktiem jebkuras Puses kuģu reģistrācijas birojā ar šīs Puses valsts karogu un kas darbojas starptautiskā jūras transporta jomā, tostarp kuģi, kuri kuģo ar trešās valsts karogu, bet kuri pieder Ķīnas vai Kopienas dalībvalsts kuģniecības uzņēmumam vai kurus izmanto Ķīnas vai Kopienas dalībvalsts kuģniecības uzņēmums. Tomēr šis termins neattiecas uz karakuģiem un jebkādiem citiem kuģiem, kuri nav tirdzniecības kuģi.

         4. pants
   Pakalpojumu sniegšana
   1.   Katra Puse kuģiem, kas peld ar otras Puses karogu vai ko izmanto otras Puses valstspiederīgie vai uzņēmumi, turpina nodrošināt nediskriminējošu pieeju salīdzinājumā ar pieeju, ko tā izrāda saviem kuģiem attiecībā uz pieeju ostām, ostu infrastruktūras un jūras palīgpakalpojumu izmantošanu, kā arī attiecīgajām maksām un atlīdzību, muitas formalitātēm un enkurvietu un iekārtu piešķiršanu iekraušanai un izkraušanai.
   2.   Puses apņemas efektīvi piemērot principu par neierobežotu pieeju starptautiskajam jūras tirgum un satiksmei uz nediskriminējošiem un komerciāliem pamatiem.
   3.   Piemērojot 1. un 2. punkta principus, Puses:

               a)

               neiekļauj punktus par kravu sadali turpmākajos nolīgumos ar trešām valstīm saistībā ar jūras transporta pakalpojumiem un atceļ šādus noteikumus pieņemamā laikposmā, ja tādi iekļauti agrāk noslēgtos divpusējos nolīgumos;

               b)

               šim nolīgumam stājoties spēkā, atceļ visus vienpusējus administratīvus, tehniskus un citus pasākumus, kas varētu radīt netiešus ierobežojumus vai diskriminējošu ietekmi attiecībā uz brīvu pakalpojumu sniegšanu starptautiskajā jūras transportā;

               c)

               stājoties spēkā šim nolīgumam, atturas no to administratīvo, tehnisko vai likumdošanas pasākumu īstenošanas, kuri varētu diskriminējoši ietekmēt otras Puses valstspiederīgos vai uzņēmumus attiecībā uz pakalpojumu sniegšanu starptautiskajā jūras transporta jomā.

         4.   Viena Puse ļauj otras Puses kuģniecības uzņēmumiem uz nediskriminējošiem pamatiem un saskaņā ar vienošanos, kas panākta starp attiecīgajiem uzņēmumiem, piekļūt un izmantot apkalpojošo palīgdienestu pakalpojumus, ko pirmajā Pusē reģistrētie kuģniecības uzņēmumi sniedz starptautiskajām kravām starp Ķīnas ostām vai starp Kopienas dalībvalsts ostām.
   5. pants
   Komerciāla klātbūtne
   Attiecībā uz darbībām starptautiskā jūras kravu transporta un loģistikas pakalpojumu sniegšanā, ietverot vairākveidu transporta pārvadājumus no durvīm līdz durvīm, abas Puses atļauj otras Puses kuģniecības uzņēmumiem izveidot pilnīgi sev piederošus vai kopīgām investīcijām veidotus meitasuzņēmumus, biroja filiāles vai pārstāvniecības birojus, lai saskaņā ar tās normatīvo un administratīvo aktu prasībām nodarbotos ar saimnieciskām darbībām. Šādas darbības ietver turpmāk minētās darbības, kuru uzskaitījums nav pilnīgs:

               1)

               kravu piesaiste un vietu pasūtīšana;

               2)

               konosamentu izgatavošana, apstiprināšana, apstrāde un izdošana, ietverot starptautiskajā jūras transportā vispārēji pieņemtos tranzīta konosamentus; transporta dokumentācijas un muitas dokumentācijas sagatavošana;

               3)

               ar kravu pārvadāšanu saistīto un citu izmaksu noteikšana, iekasēšana un deponēšana, pamatojoties uz pakalpojumu nolīgumiem vai tarifu likmēm;

               4)

               pārrunu vešana par pakalpojumu nolīgumiem un to parakstīšana;

               5)

               nolīgumu parakstīšana par kravu pārvadāšanu ar kravas automobiļiem, dzelzceļa transportu, kravu lietu kārtošanu un citiem saistītajiem palīgpakalpojumiem;

               6)

               tarifu likmju noteikšana un publicēšana;

               7)

               nodarbošanās ar savu pakalpojumu tirgvedību;

               8)

               ekonomiskām darbībām nepieciešamo iekārtu turēšana savā īpašumā;

               9)

               komercdarbības informācijas sniegšana, izmantojot visus līdzekļus, tostarp datorizētas informācijas sistēmas un elektronisku datu apmaiņu (uz ko attiecas jebkuri nediskriminējošie ierobežojumi saistībā ar telekomunikācijām);

               10)

               kopuzņēmumu izveide ar jebkuru vietējo kuģniecības aģentūru, lai nodarbotos ar aģentūrai raksturīgiem komercdarbības veidiem, piemēram, organizējot kuģu iebraukšanu ostā vai kravu piegādi iekraušanai.

         6. pants
   Pārredzamība
   1.   Katra Puse pēc iepriekšējas apspriešanās un atbilstīga iepriekšēja paziņojuma nekavējoties publicē visus atbilstīgos vispārēja piemērojuma pasākumus, kas attiecas uz šo nolīgumu vai ietekmē tā darbību.
   2.   Ja 1. punktā minētā publikācija nav iespējama, šādu informāciju padara publiski pieejamu citādā veidā.
   3.   Katra puse nekavējoties atbild uz visiem otras puses pieprasījumiem sniegt konkrētu informāciju par jebkuru no tās vispārēja piemērojuma pasākumiem 1. punkta nozīmē.
   7. pants
   Iekšējie noteikumi
   1.   Puses nodrošina, ka visi vispārēja piemērojuma pasākumi, kas ietekmē starptautiskā jūras transporta pakalpojumu tirdzniecību, tiek īstenoti saprātīgā, objektīvā un taisnīgā veidā.
   2.   Gadījumos, kad nepieciešams pilnvarojums, Puses kompetentās iestādes saprātīgā laikposmā pēc pieteikuma iesniegšanas saskaņā ar vietējo normatīvo un administratīvo aktu prasībām paziņo iesniedzējam pieņemto lēmumu sakarā ar pieteikumu. Pēc pieteikuma iesniedzēja pieprasījuma Puses kompetentās iestādes bez liekas kavēšanās sniedz informāciju par pieteikuma statusu.
   3.   Lai nodrošinātu, ka pasākumi saistībā ar tehniskajiem standartiem un licencēšanas prasībām, un procedūrām nerada liekus šķēršļus tirdzniecībai, prasības pamato ar objektīviem, nediskriminējošiem, iepriekš noteiktiem un pārskatāmiem kritērijiem, piemēram, spēju sniegt pakalpojumus, un – licencēšanas procedūru gadījumā – nodrošina, lai tās pašas par sevi nekļūtu par ierobežojošu faktoru vai šķērsli pakalpojumu sniegšanai.
   8. pants
   Galvenais personālsastāvs
   Vienai Pusei pilnīgi piederošiem vai kopīgām investīcijām izveidotiem meitasuzņēmumiem, biroja filiālēm vai pārstāvniecības birojiem, kas reģistrēti otras Puses teritorijā, ir tiesības nodarbināt galveno personālsastāvu saskaņā ar uzņēmējas valsts spēkā esošajiem normatīvajiem aktiem neatkarīgi no viņu valstiskās piederības. Katra Puse atvieglo darba atļauju un vīzu iegūšanu darba ņēmējiem no ārvalstīm.
   9. pants
   Maksājumi un kapitāla kustība
   1.   Vienas Puses valstspiederīgo vai uzņēmumu no starptautiskā jūras transporta un vairākveidu operācijām otras Puses teritorijā gūtos ieņēmumus drīkst izmaksāt brīvi konvertējamās valūtās.
   2.   Ieņēmumus un izmaksas no vienas Puses meitasuzņēmumu, biroja filiāļu un pārstāvniecības biroju, kas reģistrēti otras Puses teritorijā, saimnieciskajām darbībām drīkst kārtot uzņēmējas valsts valūtā. Kad iepriekš minētie kuģniecības uzņēmumi, meitasuzņēmumi, biroja filiāles vai pārstāvniecības biroji nomaksājuši vietējās nodevas, atlikumu brīvi drīkst pārsūtīt uz ārzemēm atbilstīgi bankas maiņas kursam pārsūtīšanas dienā.
   10. pants
   Sadarbība jūrlietās
   Nolūkā veicināt savas jūrniecības nozares attīstību abas Puses mudina savas kompetentās iestādes, kuģniecības uzņēmumus, ostas, attiecīgos pētniecības institūtus, universitātes un koledžas sadarboties turpmāk minētajās jomās, kuru uzskaitījums nav pilnīgs:

               1)

               viedokļu apmaiņa saistībā ar to darbībām starptautiskajās jūrniecības organizācijās;

               2)

               normatīvo aktu izstrāde un uzlabošana saistībā ar jūras transportu un tirgus pārvaldību;

               3)

               efektīvu starptautiskā jūras tirdzniecības transporta pakalpojumu veicināšana, lietpratīgi izmantojot pušu ostas un flotes;

               4)

               kuģniecības drošības garantēšana un jūras piesārņojuma novēršana;

               5)

               jūrniecības izglītības un mācību, īpaši jūrasbraucēju mācību, veicināšana;

               6)

               personāla zinātniskās informācijas un tehnoloģiju apmaiņa;

               7)

               pūliņu pastiprināšana, apkarojot pirātismu un terorismu.

         11. pants
   Konsultācijas un strīdu izšķiršana
   1.   Puses izstrādā atbilstīgas procedūras, lai nodrošinātu šā nolīguma pareizu īstenošanu.
   2.   Ja starp abām Pusēm rastos strīds sakarā ar šā nolīguma skaidrojumu vai piemērošanu, kompetentās iestādes mēģina strīdu atrisināt draudzīgās apspriedēs. Gadījumā, ja vienošanās netiek panākta, strīdu risina diplomātisku sarunu ceļā.
   12. pants
   Grozījumi
   Grozījumus šajā nolīgumā drīkst izdarīt rakstiskas vienošanās ceļā starp Pusēm, un grozījumi stāsies spēkā saskaņā ar 15. panta 2. punktā minētajām procedūrām.
   13. pants
   Teritoriālā piemērošana
   Šo nolīgumu piemēro, no vienas puses, teritorijās, kurās piemēro Eiropas Kopienas dibināšanas līgumu, un saskaņā ar nosacījumiem, ko paredz minētais līgums, un, no otras puses, Ķīnas teritorijā.
   14. pants
   Autentiskais teksts
   Šis nolīgums ir sagatavots divos eksemplāros dāņu, holandiešu, angļu, somu, franču, vācu, grieķu, itāļu, portugāļu, spāņu, zviedru un ķīniešu valodā; visi teksti ir vienlīdz autentiski.
   15. pants
   Ilgums un stāšanās spēkā
   1.   Šis nolīgums ir noslēgts uz pieciem gadiem. To automātiski pagarina katru gadu, ja vien Puses to nedenonsē rakstveidā sešus mēnešus pirms izbeigšanās datuma.
   2.   Šo nolīgumu Puses apstiprinās saskaņā ar savām procedūrām.
   Šis nolīgums stājas spēkā otrā mēneša pirmajā dienā pēc dienas, kad Puses rakstveidā paziņo viena otrai, ka pirmajā daļā minētās procedūras ir pabeigtas.
   3.   Ja konkrētos jautājumos šis nolīgums ir mazāk labvēlīgs nekā spēkā esošie divpusējie nolīgumi starp atsevišķām Kopienas dalībvalstīm un Ķīnu, noteicošie ir labvēlīgākie noteikumi, neskarot Kopienas saistības un ņemot vērā Eiropas Kopienas dibināšanas līgumu. Šā nolīguma noteikumi aizstāj iepriekš starp Kopienas dalībvalstīm un Ķīnu noslēgto divpusējo nolīgumu noteikumus, ja iepriekš noslēgto nolīgumu noteikumi neatbilst šim nolīgumam vai ja tie ir identiski, izņemot iepriekšējā teikumā minēto gadījumu. Tie esošo divpusējo nolīgumu noteikumi, kuri šajā nolīgumā nav minēti, paliek spēkā.

      EN FE DE LO CUAL, los plenipotenciarios abajo firmantes suscriben el presente Acuerdo.
      TIL BEKRÆFTELSE HERAF har undertegnede befuldmægtigede underskrevet denne aftale.
      ZU URKUND DESSEN haben die unterzeichneten Bevollmächtigten dieses Abkommen unterzeichnet.
      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι έθεσαν την υπογραφή τους κάτω από την παρούσα συμφωνία.
      IN WITNESS WHEREOF the undersigned Plenipotentiaries have signed this Agreement.
      EN FOI DE QUOI, les plénipotentiaires soussignés ont apposé leur signature sur le présent accord.
      IN FEDE DI CHE i Plenipotenziari sottoscritti hanno apposto le loro firme in calce al presente accordo.
      TEN BLIJKE WAARVAN de, hiertoe naar behoren gemachtigde, ondergetekenden hun handtekening onder deze overeenkomst hebben gesteld.
      EM FÉ DO QUE, os abaixo-assinados apuseram as suas assinaturas no presente Acordo.
      TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän sopimuksen.
      TILL BEVIS HÄRPÅ har undertecknade befullmäktigade undertecknat detta avtal.

      Hecho en Bruselas, el seis de diciembre del dos mil dos.
      Udfærdiget i Bruxelles den sjette december to tusind og to.
      Geschehen zu Brüssel am sechsten Dezember zweitausendzwei.
      'Εγινε στις Βρυξέλλες, στις έξι Δεκεμβρίου δύο χιλιάδες δύο.
      Done at Brussels on the sixth day of December in the year two thousand and two.
      Fait à Bruxelles, le six décembre deux mille deux.
      Fatto a Bruxelles, addì sei dicembre duemiladue.
      Gedaan te Brussel, de zesde december tweeduizendtwee.
      Feito em Bruxelas, em seis de Dezembro de dois mil e dois.
      Tehty Brysselissä kuudentena päivänä joulukuuta vuonna kaksituhattakaksi.
      Som skedde i Bryssel den sjätte december tjugohundratvå.

         Pour le Royaume de Belgique
         Voor het Koninkrijk België
         Für das Königreich Belgien

         Cette signature engage également la Communauté française, la Communauté flamande, la Communauté germanophone, la Région wallonne, la Région flamande et la Région de Bruxelles-Capitale.
         Deze handtekening verbindt eveneens de Vlaamse Gemeenschap, de Franse Gemeenschap, de Duitstalige Gemeenschap, het Vlaamse Gewest, het Waalse Gewest en het Brussels Hoofdstedelijk Gewest.
         Diese Unterschrift bindet zugleich die Deutschsprachige Gemeinschaft, die Flämische Gemeinschaft, die Französische Gemeinschaft, die Wallonische Region, die Flämische Region und die Region Brüssel-Hauptstadt.

         På Kongeriget Danmarks vegne

         Für die Bundesrepublik Deutschland

         Για την Ελληνική Δημοκρατία

         Por el Reino de España

         Pour la Republique française

         Thar cheann Na hÉireann
         For Ireland

         Per la Repubblica italiana

         Pour le Grand-Duché de Luxembourg

         Voor het Koninkrijk der Nederlanden

         Für die Republik Österreich

         Pela República Portuguesa

         Suomen tasavallan puolesta

         För Konungariket Sverige

         For the United Kingdom of Great Britain and Northern Ireland

         Por la Comunidad Europea
         For Det Europæiske Fællesskab
         Für die Europäische Gemeinschaft
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Voor de Europese Gemeenschap
         Pela Comunidade Europeia
         Euroopan yhteisön puolesta
         På Europeiska gemenskapens vägnar


title: Eiropas Parlamenta un Padomes Lēmums (ES) 2017/1565 (2017. gada 13. septembris) par makrofinansiālo palīdzību Moldovas Republikai

text:
               20.9.2017

               LV

               Eiropas Savienības Oficiālais Vēstnesis

               L 242/14

         EIROPAS PARLAMENTA UN PADOMES LĒMUMS (ES) 2017/1565
   (2017. gada 13. septembris)
   par makrofinansiālo palīdzību Moldovas Republikai
   EIROPAS PARLAMENTS UN EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 212. panta 2. punktu,
   ņemot vērā Eiropas Komisijas priekšlikumu,
   pēc leģislatīvā akta projekta nosūtīšanas valstu parlamentiem,
   saskaņā ar parasto likumdošanas procedūru (1),
   tā kā:

               (1)

               Eiropas Savienības (“Savienība”) un Moldovas Republikas attiecības turpina attīstīties Eiropas kaimiņattiecību politikas (EKP) un Austrumu partnerības satvarā. Moldovas Republika pievienojās Austrumu partnerībai 2009. gadā; pēc tam sekoja sarunas par asociācijas nolīgumu starp Savienību un Moldovas Republiku. Šis nolīgums (2) (“asociācijas nolīgums”), kas paredz pakāpeniski izveidot padziļinātu un visaptverošu brīvās tirdzniecības zonu (DCFTA), tika parakstīts 2014. gada 27. jūnijā un stājās spēkā 2016. gada 1. jūlijā.

               (2)

               Moldovas Republikas ekonomiku ir būtiski ietekmējusi politiskā nestabilitāte, ko valsts piedzīvoja laikposmā no 2014. gada novembra vēlēšanām līdz 2016. gada janvārim, kā arī skandāls saistībā ar krāpšanu banku darījumos, vāja ekonomiskā aktivitāte reģionā un Krievijas noteiktie importa aizliegumi. Minētā situācija veicināja recesiju, tirdzniecības deficīta pieaugumu un ārvalstu valūtas rezervju ievērojamu samazināšanos pēdējā gada laikā.

               (3)

               Pēc tam, kad 2016. gada sākumā tika izveidota jauna valdība un iecelts jauns Moldovas Valsts bankas vadītājs, iestādes ir atkal izrādījušas apņemšanos gūt panākumus nepieciešamajās politiskajās reformās un risināt valsts pārvaldības problēmas finanšu sektorā un publisko finanšu pārvaldības jomā.

               (4)

               Lai atbalstītu jauno reformu gaitu, Savienība un Moldovas Republika, ņemot vērā Ārlietu padomes 2016. gada 15. februāra secinājumus, vienojās par prioritāro reformu ceļvedi. Moldovas Republika ir guvusi ievērojamus panākumus šā ceļveža īstenošanā.

               (5)

               Ņemot vērā politisko pāreju un ekonomiskās grūtības, Moldovas Republikas iestādes un Starptautiskais Valūtas fonds (SVF) 2016. gada jūlijā vienojās par trīs gadu ilgu paplašinātās kreditēšanas mehānismu un paplašinātās finansēšanas mehānismu (ECF/EFF) USD 178,7 miljonu apmērā. SVF valde apstiprināja minēto nolīgumu 2016. gada 7. novembrī. Saskaņā ar šo SVF programmu tiek sagaidīts, ka Moldovas Republikas iestādes strauji uzlabos finanšu sektora pārvaldību un uzraudzību, stiprinās politiku, kas nodrošina makroekonomikas un finanšu stabilitāti, un sekmēs ilgtspējīgu un iekļaujošu izaugsmi.

               (6)

               Ņemot vērā ekonomikas stāvokļa un perspektīvas pasliktināšanos, Moldovas Republika 2015. gada augustā lūdza Savienību piešķirt papildu makrofinansiālo palīdzību un atkārtoja minēto lūgumu 2016. gada martā.

               (7)

               Savienības indikatīvā piešķīruma apmērs Moldovas Republikai saskaņā ar Eiropas kaimiņattiecību instrumentu (EKI) ir EUR 610 līdz 746 miljoni, ieskaitot budžeta atbalstu un tehnisko palīdzību. Tomēr Savienības budžeta atbalsta maksājumi 2015. gada sākumā tika pārtraukti, un to atsākšanai tika paredzēts nosacījums, ka jābūt apstiprinātai jaunai SVF programmai un izpildītiem visiem budžeta atbalsta nosacījumiem.

               (8)

               Tā kā Moldovas Republika ir valsts, uz kuru attiecas EKP, būtu jāuzskata, ka tā ir tiesīga saņemt Savienības makrofinansiālo palīdzību.

               (9)

               Savienības makrofinansiālajai palīdzībai vajadzētu būt finanšu instrumentam, kas izmantojams ārkārtas gadījumos ar nolūku sniegt konkrētam mērķim nepiesaistītu atbalstu maksājumu bilances problēmu novēršanai, lai nodrošinātu saņēmēja tūlītējās ārējā finansējuma vajadzības, un tai būtu jābalsta tādas politikas programmas īstenošana, kas ietver tūlītējus stingrus korekcijas pasākumus un strukturālas reformas, kuru mērķis ir uzlabot maksājumu bilances stāvokli īstermiņā.

               (10)

               Ņemot vērā to, ka Moldovas Republikas maksājumu bilancē saglabājas būtisks ārējā finansējuma trūkums, kas pārsniedz SVF un citu daudzpusēju iestāžu piešķirtos līdzekļus, pašreizējos ārkārtas apstākļos Savienības makrofinansiālā palīdzība, ko paredzēts sniegt Moldovas Republikai, ir uzskatāma par piemērotu atbildi uz Moldovas Republikas lūgumu atbalstīt ekonomikas stabilizāciju apvienojumā ar SVF programmu. Savienības makrofinansiālā palīdzība atbalstītu Moldovas Republikas ekonomikas stabilizāciju un strukturālo reformu programmu, papildinot līdzekļus, kas pieejami saskaņā ar SVF finansiālo vienošanos.

               (11)

               Ar Savienības makrofinansiālo palīdzību būtu jāatbalsta ilgtspējīgas ārējā finansējuma situācijas atjaunošana Moldovas Republikā, palīdzot panākt lielāku politisko un makroekonomisko stabilitāti valstī, stiprināt ekonomikas un finanšu pārvaldību, tostarp veicot rūpīgu un uz rezultātiem orientētu izmeklēšanu par krāpšanu banku darījumos, labu enerģētikas pārvaldību un tiesu iestāžu politisko neatkarību.

               (12)

               Sagaidāms, ka Savienības makrofinansiālā palīdzība būs cieši saistīta ar budžeta atbalsta darbību maksājumu īstenošanu saskaņā ar EKI.

               (13)

               Savienības makrofinansiālās palīdzības apmēra noteikšana balstās uz Moldovas Republikas atlikušo ārējā finansējuma vajadzību pilnīgu kvantitatīvu novērtējumu, un tajā tiek ņemta vērā valsts spēja finansēt sevi ar pašu resursiem, jo īpaši izmantojot tās rīcībā esošās starptautiskās rezerves. Ar Savienības makrofinansiālo palīdzību būtu jāpapildina SVF un Pasaules Bankas piedāvātās programmas un piešķirtie līdzekļi. Palīdzības apmēra noteikšanā ņem vērā arī gaidāmo finansiālo ieguldījumu, ko sniedz daudzpusējie līdzekļu devēji, un vajadzību nodrošināt taisnīgu sloga sadali starp Savienību un citiem līdzekļu devējiem, kā arī citu Savienības ārējās finansēšanas instrumentu līdzšinējo izmantošanu Moldovas Republikā un Savienības vispārējās iesaistes pievienoto vērtību.

               (14)

               Ņemot vērā Moldovas Republikas atlikušās ārējā finansējuma vajadzības, tās ekonomikas attīstības līmeni, ko vērtē pēc ienākumiem uz vienu iedzīvotāju un pēc nabadzības rādītājiem, tās spēju sevi finansēt no pašu resursiem, jo īpaši tās rīcībā esošās starptautiskās rezerves, un novērtējumu par tās spēju atmaksāt aizdevumu, pamatojoties uz parāda atmaksājamības analīzi, daļa palīdzības būtu jāsniedz dotāciju veidā.

               (15)

               Komisijai būtu jānodrošina, ka Savienības makrofinansiālā palīdzība juridiski un pēc būtības atbilst pamatprincipiem un dažādu ārējās darbības jomu mērķiem, pasākumiem, kas veikti attiecībā uz minētajām jomām, un citiem attiecīgiem Savienības politikas virzieniem.

               (16)

               Savienības makrofinansiālajai palīdzībai būtu jāatbalsta Savienības ārpolitika attiecībā uz Moldovas Republiku. Komisijas dienestiem un Eiropas Ārējās darbības dienestam (“EĀDD”) būtu cieši jāsadarbojas visu makrofinansiālās palīdzības sniegšanas laiku, lai koordinētu Savienības ārpolitiku un nodrošinātu tās saskaņotību.

               (17)

               Ar Savienības makrofinansiālo palīdzību būtu jāatbalsta Moldovas Republikas apņēmība īstenot vērtības, kas tai ir kopīgas ar Savienību, tostarp demokrātiju, tiesiskumu, labu pārvaldību, atbildīgu, pārredzamu un uz nopelniem balstītu civildienestu, neatkarīgas tiesu iestādes, cilvēktiesību ievērošanu, plašsaziņas līdzekļu brīvību, neatkarību un plurālismu, ilgtspējīgu attīstību un nabadzības mazināšanu, kā arī Moldovas Republikas apņēmība ievērot atklātas, likumīgas un godīgas tirdzniecības principus.

               (18)

               Savienības makrofinansiālās palīdzības piešķiršanas un katras no tās trīs daļu izmaksāšanas priekšnoteikumam vajadzētu būt tam, ka Moldovas Republikā tiek respektēti efektīvi demokrātiskie mehānismi, tostarp daudzpartiju parlamentārā sistēma, un tiesiskums un tiek garantēta cilvēktiesību ievērošana. Turklāt ar Savienības makrofinansiālās palīdzības īpašajiem mērķiem būtu jāuzlabo publiskā sektora finanšu pārvaldības sistēmu efektivitāte, pārredzamība un pārskatatbildība, jānodrošina efektīva cīņa pret korupciju un nelikumīgi iegūtu līdzekļu legalizēšanu, jāpastiprina Moldovas Republikas finanšu un banku sektora pārvaldība un uzraudzība, jāuzlabo enerģētikas nozares pārvaldība un jāveicina strukturālās reformas, kuru mērķis ir atbalstīt ilgtspējīgu un iekļaujošu izaugsmi, darbvietu izveidi, labu uzņēmējdarbības vidi un fiskālo konsolidāciju. Savienības makrofinansiālajai palīdzībai Moldovas Republikai būtu jāietver arī pasākumi nolūkā atbalstīt asociācijas nolīguma – arī DCFTA – īstenošanu. Lai nodrošinātu, ka konkrētos mērķus var pienācīgi izvērtēt, tie ir jānosaka pārbaudāmā un izmērāmā veidā. Komisijai un EĀDD būtu regulāri jāuzrauga gan šā priekšnoteikuma izpildīšana, gan minēto mērķu sasniegšana. Ja šis priekšnoteikums nav izpildīts un mērķi nav sasniegti vai ja asociācijas nolīguma mērķi un principi kopumā netiek ievēroti, Komisijai būtu uz laiku jāpārtrauc vai jāatceļ Savienības makrofinansiālās palīdzības izmaksāšana.

               (19)

               Lai nodrošinātu, ka Savienības finanšu intereses, kas saistītas ar Savienības makrofinansiālo palīdzību, tiek efektīvi aizsargātas, Moldovas Republikai būtu jāīsteno atbilstīgi pasākumi, lai novērstu un apkarotu krāpšanu, korupciju un jebkurus citus pārkāpumus saistībā ar palīdzību. Moldovas Republikai būtu regulāri jāinformē Komisija par makrofinansiālās palīdzības īstenošanu, sniedzot pilnīgu informāciju un stingri ievērojot Savienības finanšu noteikumus. Turklāt būtu jāparedz, ka Komisija veic pārbaudes un ka Eiropas Revīzijas palāta veic revīzijas.

               (20)

               Savienības makrofinansiālās palīdzības atbrīvošana neskar Eiropas Parlamenta un Padomes (kā budžeta lēmējiestādes) pilnvaras.

               (21)

               Dotāciju veidā piešķirtajām makrofinansiālās palīdzības summām un uzkrājumu summām, kas vajadzīgas makrofinansiālajai palīdzībai aizdevumu veidā, būtu jāatbilst budžeta apropriācijām, kas paredzētas daudzgadu finanšu shēmā.

               (22)

               Savienības makrofinansiālā palīdzība būtu jāpārvalda Komisijai. Lai nodrošinātu, ka Eiropas Parlaments un Padome spēj sekot šā lēmuma īstenošanai, Komisijai tie būtu regulāri jāinformē par norisēm saistībā ar palīdzību un jāsniedz tiem attiecīgie dokumenti.

               (23)

               Lai nodrošinātu vienādus nosacījumus šā lēmuma īstenošanai, būtu jāpiešķir īstenošanas pilnvaras Komisijai. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011 (3).

               (24)

               Uz Savienības makrofinansiālo palīdzību būtu jāattiecina nosacījumi, kas jāparedz saprašanās memorandā. Šādi nosacījumi būtu jāsaista ar katras no tās triju daļu izmaksāšanu. Lai nodrošinātu vienādus īstenošanas nosacījumus un panāktu efektivitāti, Komisija būtu jāpilnvaro risināt sarunas par šādiem nosacījumiem ar Moldovas Republikas iestādēm dalībvalstu pārstāvju komitejas uzraudzībā saskaņā ar Regulu (ES) Nr. 182/2011. Saskaņā ar minēto regulu parasti būtu jāpiemēro konsultēšanās procedūra visos gadījumos, izņemot tos, kas paredzēti minētajā regulā. Ņemot vērā to, cik liela ietekme var būt palīdzībai, kas pārsniedz EUR 90 miljonus, ir lietderīgi paredzēt, ka attiecībā uz darbībām, kuras pārsniedz minēto robežvērtību, ir jāizmanto pārbaudes procedūra. Ņemot vērā Moldovas Republikai paredzētās Savienības makrofinansiālās palīdzības apmēru, saprašanās memoranda pieņemšanai, kā arī palīdzības samazināšanai, apturēšanai vai atcelšanai būtu jāpiemēro pārbaudes procedūra,

         IR PIEŅĒMUŠI ŠO LĒMUMU.
   1. pants
   1.   Savienība piešķir Moldovas Republikai makrofinansiālo palīdzību ar maksimālo summu EUR 100 miljoni (“Savienības makrofinansiālā palīdzība”), lai atbalstītu Moldovas Republikas ekonomikas stabilizāciju un plašu reformu programmu. No minētās maksimālās summas līdz EUR 60 miljoniem ir pieejami aizdevumu veidā un līdz EUR 40 miljoniem – dotāciju veidā. Pirms Savienības makrofinansiālās palīdzības atbrīvošanas Savienības attiecīgā gada budžets ir jāapstiprina Eiropas Parlamentam un Padomei. Palīdzība dod ieguldījumu Moldovas Republikas maksājumu bilances vajadzību segšanā, kuras konstatētas SVF programmā.
   2.   Lai finansētu Savienības makrofinansiālās palīdzības aizdevumu daļu, Komisija ir pilnvarota Savienības vārdā vajadzīgos līdzekļus aizņemties kapitāla tirgos vai no finanšu iestādēm un aizdot tos Moldovas Republikai. Maksimālais vidējais aizdevumu atmaksas termiņš ir 15 gadi.
   3.   Savienības makrofinansiālās palīdzības atbrīvošanu pārvalda Komisija saskaņā ar nolīgumiem vai vienošanos, kas panākti starp SVF un Moldovas Republiku, un ekonomikas reformu pamatprincipiem un mērķiem, kuri izklāstīti saskaņā ar EKP noslēgtajā asociācijas nolīgumā, kas paredz arī DCFTA izveidi.
   Komisija regulāri informē Eiropas Parlamentu un Padomi par norisēm saistībā ar Savienības makrofinansiālo palīdzību, tostarp par tās izmaksāšanu, un laikus iesniedz minētajām iestādēm attiecīgos dokumentus.
   4.   Savienības makrofinansiālā palīdzība ir pieejama divarpus gadus, sākot no pirmās dienas pēc 3. panta 1. punktā minētā saprašanās memoranda stāšanās spēkā.
   5.   Ja Moldovas Republikas finansējuma vajadzības Savienības makrofinansiālās palīdzības izmaksāšanas laikā būtiski samazinās salīdzinājumā ar sākotnējām prognozēm, Komisija saskaņā ar 7. panta 2. punktā minēto pārbaudes procedūru samazina palīdzības summu vai arī to aptur, vai atceļ.
   2. pants
   1.   Savienības makrofinansiālās palīdzības piešķiršanas priekšnoteikums ir tas, ka Moldovas Republikā tiek ievēroti efektīvi demokrātiskie mehānismi, tostarp daudzpartiju parlamentārā sistēma, un tiesiskums un tiek garantēta cilvēktiesību ievērošana.
   2.   Komisija un EĀDD uzrauga šā panta 1. punktā izklāstītā priekšnoteikuma ievērošanu visā Savienības makrofinansiālās palīdzības sniegšanas laikā.
   3.   Šā panta 1. un 2. punktu piemēro saskaņā ar Padomes Lēmumu 2010/427/ES (4).
   3. pants
   1.   Komisija saskaņā ar 7. panta 2. punktā minēto pārbaudes procedūru vienojas ar Moldovas Republikas iestādēm par skaidri definētiem ekonomikas politikas un finanšu nosacījumiem, kuriem jāattiecas uz Savienības makrofinansiālo palīdzību un kuros galvenā uzmanība ir pievērsta strukturālām reformām un stabilām publiskajām finansēm, un kuri jāparedz saprašanās memorandā (“saprašanās memorands”), kur iekļauj arī minēto nosacījumu izpildes grafiku. Saprašanās memorandā izklāstītie ekonomikas politikas un finanšu nosacījumi ir saskanīgi ar 1. panta 3. punktā minētajiem nolīgumiem un vienošanos, tostarp makroekonomikas korekciju un strukturālo reformu programmām, ko Moldovas Republika īsteno ar SVF atbalstu.
   2.   Šā panta 1. punktā minēto nosacījumu mērķis jo īpaši ir stiprināt Moldovas Republikas publiskā sektora finanšu pārvaldības sistēmu efektivitāti, pārredzamību un pārskatatbildību, tostarp attiecībā uz Savienības makrofinansiālās palīdzības izmantošanu. Izstrādājot politikas pasākumus, pienācīgi ņem vērā arī panākumus saistībā ar savstarpēju tirgus atvēršanu, uz noteikumiem balstītas un taisnīgas tirdzniecības attīstību un citas prioritātes Savienības ārpolitikas kontekstā. Komisija regulāri pārrauga panākumus minēto mērķu sasniegšanā.
   3.   Sīki izstrādātus Savienības makrofinansiālās palīdzības finanšu noteikumus paredz aizdevuma nolīgumā un dotāciju nolīgumā, kuri jānoslēdz Komisijai un Moldovas Republikas iestādēm.
   4.   Komisija regulāri pārbauda, vai joprojām ir izpildīti 4. panta 3. punktā minētie nosacījumi, tostarp to, vai Moldovas Republikas ekonomikas politika atbilst Savienības makrofinansiālās palīdzības mērķiem. To darot, Komisija cieši sadarbojas ar SVF un Pasaules Banku, un vajadzības gadījumā ar Eiropas Parlamentu un Padomi.
   4. pants
   1.   Ievērojot 3. punktā minētos nosacījumus, Komisija Savienības makrofinansiālo palīdzību dara pieejamu pa daļām, no kurām katru veido gan dotācijas, gan aizdevumi. Katras daļas apmēru nosaka saprašanās memorandā.
   2.   Aizdevumu veidā sniegtās Savienības makrofinansiālās palīdzības summas vajadzības gadījumā nosaka saskaņā ar Padomes Regulu (EK, Euratom) Nr. 480/2009 (5).
   3.   Komisija pieņem lēmumu par daļu atbrīvošanu, ja ir izpildīti visi turpmāk minētie nosacījumi:

               a)

               Lēmuma 2. pantā izklāstītais priekšnoteikums;

               b)

               pastāvīgi un sekmīgi tiek īstenota politikas programma ar stingriem korekcijas un strukturālo reformu pasākumiem, ko atbalsta vienošanās par kredītu, kura noslēgta ar SVF un nav saistīta ar piesardzības pasākumiem; kā arī

               c)

               tiek apmierinoši īstenoti ekonomikas politikas un finanšu nosacījumi, par kuriem panākta vienošanās saprašanās memorandā.

         4.   Otro daļu principā atbrīvo ne agrāk kā trīs mēnešus pēc pirmās daļas atbrīvošanas. Trešo daļu principā atbrīvo ne agrāk kā trīs mēnešus pēc otrās daļas atbrīvošanas.
   5.   Ja 3. punktā minētie nosacījumi nav izpildīti, Komisija uz laiku pārtrauc vai atceļ Savienības makrofinansiālās palīdzības izmaksāšanu. Šādos gadījumos tā informē Eiropas Parlamentu un Padomi par minētās apturēšanas vai atcelšanas iemesliem.
   6.   Savienības makrofinansiālo palīdzību izmaksā Moldovas Republikas Valsts bankai. Ievērojot noteikumus, kas jāparedz saprašanās memorandā, tostarp apstiprinājumu par atlikušajām budžeta finansēšanas vajadzībām, Savienības līdzekļus var pārskaitīt Moldovas Republikas Finanšu ministrijai kā galīgajam saņēmējam.
   5. pants
   1.   Aizņēmuma un aizdevuma operācijas saistībā ar Savienības makrofinansiālās palīdzības aizdevuma daļu veic euro, izmantojot vienu un to pašu valutēšanas dienu, un tās Savienību neiesaista maksājuma termiņu pārcelšanā un nepakļauj to maiņas kursa vai procentu likmju riskam vai jebkādam citam komercriskam.
   2.   Ja apstākļi ļauj un Moldovas Republika to lūdz, Komisija var veikt vajadzīgos pasākumus, lai nodrošinātu, ka aizdevuma noteikumos tiek iekļauta klauzula par pirmstermiņa atmaksu un ka tāda pati klauzula tiek iekļauta noteikumos par aizņēmuma operācijām.
   3.   Ja apstākļi ļauj samazināt aizdevuma procentu likmi un Moldovas Republika to lūdz, Komisija var nolemt refinansēt visu tās sākotnējo aizdevumu vai tā daļu vai pārstrukturēt atbilstošos finanšu nosacījumus. Refinansēšanas vai pārstrukturēšanas operācijas veic saskaņā ar 1. un 4. punktu, un ar tām nevar pagarināt attiecīgo aizņēmumu atmaksas termiņu vai palielināt neatmaksātā kapitāla summu refinansēšanas vai pārstrukturēšanas dienā.
   4.   Visas izmaksas, kas Savienībai rodas saistībā ar šajā lēmumā paredzētajām aizņēmuma un aizdevuma operācijām, sedz Moldovas Republika.
   5.   Komisija informē Eiropas Parlamentu un Padomi par to, kā norisinās 2. un 3. punktā minētās operācijas.
   6. pants
   1.   Savienības makrofinansiālo palīdzību īsteno saskaņā ar Eiropas Parlamenta un Padomes Regulu (ES, Euratom) Nr. 966/2012 (6) un Komisijas Deleģēto regulu (ES) Nr. 1268/2012 (7).
   2.   Savienības makrofinansiālo palīdzību īsteno saskaņā ar tiešu pārvaldību.
   3.   Ar Moldovas Republikas iestādēm noslēdzamajā aizdevuma nolīgumā un dotāciju nolīgumā paredz noteikumus, ar kuriem:

               a)

               nodrošina, ka Moldovas Republika regulāri pārbauda, vai no Savienības budžeta piešķirtais finansējums tiek pareizi izmantots, veic piemērotus pasākumus pārkāpumu un krāpšanas novēršanai un vajadzības gadījumā uzsāk tiesvedību, lai atgūtu visus nepareizi izlietotos līdzekļus, kas piešķirti saskaņā ar šo lēmumu;

               b)

               saskaņā ar Padomes Regulām (EK, Euratom) Nr. 2988/95 (8) un (Euratom, EK) Nr. 2185/96 (9) un Eiropas Parlamenta un Padomes Regulu (ES, Euratom) Nr. 883/2013 (10) nodrošina Savienības finanšu interešu aizsardzību, jo īpaši paredzot konkrētus pasākumus, ar kuriem novērš un apkaro krāpšanu, korupciju un jebkurus citus pārkāpumus, kas ietekmē Savienības makrofinansiālo palīdzību;

               c)

               nepārprotami pilnvaro Komisiju, arī Eiropas Biroju krāpšanas apkarošanai, vai tās pārstāvjus veikt pārbaudes, tostarp pārbaudes uz vietas un inspekcijas;

               d)

               nepārprotami pilnvaro Komisiju un Revīzijas palātu veikt revīzijas laikposmā, kad ir pieejama Savienības makrofinansiālā palīdzība, un pēc tam, tostarp veikt dokumentu revīzijas un revīzijas uz vietas, piemēram, operatīvos novērtējumus;

               e)

               nodrošina, ka Savienība ir tiesīga saņemt aizdevuma atmaksu pirms termiņa un/vai dotācijas pilnīgu atmaksu, ja ir konstatēts, ka saistībā ar Savienības makrofinansiālās palīdzības pārvaldību Moldovas Republika ir iesaistījusies krāpšanā vai korupcijā, vai jebkādā citā nelikumīgā darbībā, kas kaitē Savienības finanšu interesēm.

         4.   Pirms Savienības makrofinansiālās palīdzības īstenošanas Komisija, veicot operatīvu novērtējumu, izvērtē, cik uzticami ir ar palīdzību saistītie Moldovas Republikas finanšu noteikumi, administratīvās procedūras, kā arī iekšējās un ārējās kontroles mehānismi.
   7. pants
   1.   Komisijai palīdz komiteja. Minētā komiteja ir komiteja Regulas (ES) Nr. 182/2011 nozīmē.
   2.   Ja ir atsauce uz šo punktu, piemēro Regulas (ES) Nr. 182/2011 5. pantu.
   8. pants
   1.   Katru gadu līdz 30. jūnijam Komisija iesniedz Eiropas Parlamentam un Padomei ziņojumu par šā lēmuma īstenošanu iepriekšējā gadā, ietverot minētās īstenošanas novērtējumu. Ziņojumā:

               a)

               izvērtē Savienības makrofinansiālās palīdzības īstenošanā gūtos panākumus;

               b)

               novērtē Moldovas Republikas ekonomikas stāvokli un perspektīvas, kā arī 3. panta 1. punktā minēto politisko pasākumu īstenošanā gūtos panākumus;

               c)

               norāda saistību starp saprašanās memorandā paredzētajiem ekonomikas politikas nosacījumiem, Moldovas Republikas aktuālo ekonomisko un fiskālo sniegumu un Komisijas lēmumiem atbrīvot Savienības makrofinansiālās palīdzības daļas.

         2.   Ne vēlāk kā divus gadus pēc 1. panta 4. punktā minētā pieejamības laikposma beigām Komisija iesniedz Eiropas Parlamentam un Padomei ex post novērtējuma ziņojumu, kurā izvērtēti izmaksātās Savienības makrofinansiālās palīdzības rezultāti un efektivitāte un tas, kādā mērā tā ir veicinājusi palīdzības mērķu sasniegšanu.
   9. pants
   Šis lēmums stājas spēkā trešajā dienā pēc tā publicēšanas Eiropas Savienības Oficiālajā Vēstnesī.

      Strasbūrā, 2017. gada 13. septembrī

            Eiropas Parlamenta vārdā –

            priekšsēdētājs

         A. TAJANI

            Padomes vārdā –

            priekšsēdētājs

         M. MAASIKAS

      (1)  Eiropas Parlamenta 2017. gada 4. jūlija nostāja (Oficiālajā Vēstnesī vēl nav publicēta) un Padomes 2017. gada 17. jūlija lēmums.

      (2)  Asociācijas nolīgums starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses (OV L 260, 30.8.2014., 4. lpp.).

      (3)  Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp.).

      (4)  Padomes Lēmums 2010/427/ES (2010. gada 26. jūlijs), ar ko nosaka Eiropas Ārējās darbības dienesta organizatorisko struktūru un darbību (OV L 201, 3.8.2010., 30. lpp.).

      (5)  Padomes Regula (EK, Euratom) Nr. 480/2009 (2009. gada 25. maijs), ar ko izveido Garantiju fondu ārējai darbībai (OV L 145, 10.6.2009., 10. lpp.).

      (6)  Eiropas Parlamenta un Padomes Regula (ES, Euratom) Nr. 966/2012 (2012. gada 25. oktobris) par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (OV L 298, 26.10.2012., 1. lpp.).

      (7)  Komisijas Deleģētā regula (ES) Nr. 1268/2012 (2012. gada 29. oktobris) par Eiropas Parlamenta un Padomes Regulas (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, piemērošanas noteikumiem (OV L 362, 31.12.2012., 1. lpp.).

      (8)  Padomes Regula (EK, Euratom) Nr. 2988/95 (1995. gada 18. decembris) par Eiropas Kopienu finanšu interešu aizsardzību (OV L 312, 23.12.1995., 1. lpp.).

      (9)  Padomes Regula (Euratom, EK) Nr. 2185/96 (1996. gada 11. novembris) par pārbaudēm un apskatēm uz vietas, ko Komisija veic, lai aizsargātu Eiropas Kopienu finanšu intereses pret krāpšanu un citām nelikumībām (OV L 292, 15.11.1996., 2. lpp.).

      (10)  Eiropas Parlamenta un Padomes Regula (ES, Euratom) Nr. 883/2013 (2013. gada 11. septembris) par izmeklēšanu, ko veic Eiropas Birojs krāpšanas apkarošanai (OLAF), un ar ko atceļ Eiropas Parlamenta un Padomes Regulu (EK) Nr. 1073/1999 un Padomes Regulu (Euratom) Nr. 1074/1999 (OV L 248, 18.9.2013., 1. lpp.).

      Eiropas Parlamenta, Padomes un Komisijas kopīgais paziņojums
      Ņemot vērā iniciatīvas, kas saistītas ar izmaiņām Moldovas Republikas vēlēšanu sistēmā, Eiropas Parlaments, Padome un Komisija uzsver, ka makrofinansiālās palīdzības piešķiršanas priekšnoteikums ir tas, ka saņēmējvalstī tiek respektēti efektīvi demokrātiskie mehānismi, tostarp daudzpartiju parlamentārā sistēma, un tiesiskums, kā arī tiek garantēta cilvēktiesību ievērošana. Komisija un Eiropas Ārējās darbības dienests uzrauga šā priekšnoteikuma ievērošanu visā makrofinansiālās palīdzības sniegšanas laikā un tādēļ pievērsīs vislielāko uzmanību tam, vai Moldovas Republikas iestādes ņem vērā attiecīgo starptautisko partneru (īpaši Venēcijas komisijas un EDSO/ODIHR) ieteikumus.